
	[bookmark: nev]HÁMORI ANDRÁS
andrishamor79@gmail.com
Kereskedelem és Marketing
BSc, 7. félév
Magyar Agrár- és Élettudományi Egyetem
Agrár -és Élelmiszergazdasági Intézet
	
[bookmark: _GoBack]






Témavezető:
	Urbánné Treutz Ágnes
egyetemi tanársegéd, MATE AGI




A Budapest, valamint a főváros környéki fiatalok (21 és 27 évesek) szórakozási és kikapcsolódási szokásainak vizsgálata

Kulcsszavak: szórakozás, Z generáció, Budapest, agglomeráció, tömegközlekedés
A dolgozat alapkérdése, hogy miként szórakoznak, kapcsolódnak ki a 21 és a 27 év közötti fiatalok, mindezt a szórakozóhelyek tükrében. Másrészt arra a kérdésre is keresi a választ, milyen módon viselkednek a Budapesten és agglomerációjában élő fiatalok a szórakozóhelyeken. A kutatás továbbá a fiatalok fogyasztói magatartásába is szeretne jobban betekintést nyerni (anyagi lehetőségek, öltözködés, viselkedéskultúra, alkoholfogyasztás, zenei ízlés, szórakozás gyakorisága).
A felsorolt tényezők alapján kerültek megfogalmazásra a célkitűzések, melyek a dolgozat főbb fejezeteihez kapcsolódnak (szekunder kutatás, kvalitatív- és kvantitatív kutatás).
A kutatás első fázisa a szekunder kutatás, mely a már elérhető, főként nyilvános adatokra támaszkodik. Az itt kigyűjtött adatokból áll össze az első célkitűzésben meghatározott, azaz a szórakozás múltjának és jelenék a megismerése, tanulmányozása.
Dolgozat következő eleme az anyag és módszertan fejezet, ahol a primer kutatások módszerei kerültek bemutatásra. Ezután kvalitatív, majd ezt követően kvantitatív kutatás következett. A kvalitatív kutatáson belül fókuszcsoportos interjú módszer, azon belül is félig strukturált interjúvázlat típussal készültek el az interjúk. A primer kutatás második összetevője a kvantitatív kutatás volt, ahol önkényes mintavételi módszer került alkalmazásra. Itt standardizált kérdőívet készítettem, melyet az interneten tettem közzé. Az így lefolytatott kutatások által jutott el a dolgozat a feltett alapkérdések megválaszolása szakaszba, vagyis miként szórakoznak, kapcsolódnak ki a 21 és 27 év közötti fiatalok, illetve mi jellemző a fogyasztói magatartásukra.
A kutatások lefolytatása után az eredmények elemzése, valamint értékelése szakasszal zárult a dolgozat fő fejezete. Az itt született eredmények pedig röviden összegzésre kerültek. Elmondható, hogy a fiatalok a barátaikkal szeretnek a leginkább szórakozni, főként Budapest belvárosi diszkóiban, exkluzív szórakozóhelyein. Legnépszerűbb szórakozóhelyek között a Budapest Park, a Morrison’s, valamint az Ötkert végzett az élen. A szórakozások alkalmával leginkább a tömegközlekedést választják a megkérdezettek, míg legfontosabb kiválasztási szempontnak az árat mondták.



